CELEX: 32019D2112
Language: el
Date: 2019-12-09 00:00:00
Title: Απόφαση (ΚΕΠΠΑ) 2019/2112 του Συμβουλίου της 9ης Δεκεμβρίου 2019 που τροποποιεί την απόφαση (ΚΕΠΠΑ) 2017/2303 προς στήριξη της συνέχισης της εφαρμογής της απόφασης 2118 (2013) του Συμβουλίου Ασφαλείας των Ηνωμένων Εθνών και της απόφασης EC-M-33/DEC.1 του Εκτελεστικού Συμβουλίου του ΟΑΧΟ σχετικά με την καταστροφή του χημικού οπλοστασίου της Συρίας, στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής

10.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 318/159
               
            
         ΑΠΟΦΑΣΗ (ΚΕΠΠΑ) 2019/2112 ΤΟΥ ΣΥΜΒΟΥΛΙΟΥ
         της 9ης Δεκεμβρίου 2019
         που τροποποιεί την απόφαση (ΚΕΠΠΑ) 2017/2303 προς στήριξη της συνέχισης της εφαρμογής της απόφασης 2118 (2013) του Συμβουλίου Ασφαλείας των Ηνωμένων Εθνών και της απόφασης EC-M-33/DEC.1 του Εκτελεστικού Συμβουλίου του ΟΑΧΟ σχετικά με την καταστροφή του χημικού οπλοστασίου της Συρίας, στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ EΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 12 Δεκεμβρίου 2017, το Συμβούλιο εξέδωσε την απόφαση (ΚΕΠΠΑ) 2017/2303 (1).
                  
               
                     (2)
                  
                  
                     Η απόφαση (ΚΕΠΠΑ) 2017/2303 προβλέπει περίοδο εφαρμογής 12 μηνών για τις δραστηριότητες που αναφέρονται στο άρθρο 1 παράγραφος 2 από την ημερομηνία σύναψης της χρηματοδοτικής συμφωνίας που αναφέρεται στο άρθρο 3 παράγραφος 3.
                  
               
                     (3)
                  
                  
                     Στις 10 Δεκεμβρίου 2018, το Συμβούλιο εξέδωσε την απόφαση (ΚΕΠΠΑ) 2018/1943 (2) για την παράταση της περιόδου εφαρμογής της απόφασης (ΚΕΠΠΑ) 2017/2303 κατά 12 μήνες.
                  
               
                     (4)
                  
                  
                     Στις 24 Ιουνίου 2019, ο Οργανισμός για την Απαγόρευση των Χημικών Όπλων (ΟΑΧΟ), ο οποίος είναι υπεύθυνος για την τεχνική υλοποίηση του έργου που υποστηρίζεται με την απόφαση (ΚΕΠΠΑ) 2017/2303, ζήτησε την άδεια της Ένωσης για παράταση της περιόδου εφαρμογής της απόφασης (ΚΕΠΠΑ) 2017/2303 κατά 24 μήνες, ώστε να ανέρχεται συνολικά σε 48 μήνες.
                  
               
                     (5)
                  
                  
                     Η εν λόγω επιπλέον παράταση της περιόδου εφαρμογής της απόφασης (ΚΕΠΠΑ) 2017/2303 θα επιτρέψει στον ΟΑΧΟ να συνεχίσει την υλοποίηση των δραστηριοτήτων που αναφέρονται στο άρθρο 1 παράγραφος 2 της εν λόγω απόφασης πέραν της ημερομηνίας λήξης που καθορίζεται στο άρθρο 5 παράγραφος 2 αυτής και να επιτύχει τους προβλεπόμενους στόχους των εν λόγω δραστηριοτήτων, περιλαμβανομένης της ενίσχυσης της ικανότητας του ΟΑΧΟ να αντιμετωπίζει την απειλή της χρήσης χημικών όπλων.
                  
               
                     (6)
                  
                  
                     Η ζητούμενη τροποποίηση της απόφασης (ΚΕΠΠΑ) 2017/2303 αφορά το άρθρο 5 παράγραφος 2, καθώς και το τμήμα 8 του παραρτήματος της εν λόγω απόφασης όπου θα πρέπει να τροποποιηθεί η αναφορά στη χρονική διάρκεια του έργου.
                  
               
                     (7)
                  
                  
                     Η συνέχιση των δραστηριοτήτων που αναφέρονται στο άρθρο 1 παράγραφος 2 της απόφασης (ΚΕΠΠΑ) 2017/2303, όπως αναφέρεται συγκεκριμένα στο αίτημα που υπέβαλε ο ΟΑΧΟ στις 24 Ιουνίου 2019, θα μπορούσε να πραγματοποιηθεί χωρίς συνέπειες για τους πόρους.
                  
               
                     (8)
                  
                  
                     Ως εκ τούτου, η απόφαση (ΚΕΠΠΑ) 2017/2303 θα πρέπει να τροποποιηθεί, ώστε να καταστεί δυνατή η συνέχιση της εφαρμογής των δραστηριοτήτων που αναφέρονται στο άρθρο 1 παράγραφος 2 της εν λόγω απόφασης, με την ανάλογη παράταση της διάρκειάς της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2017/2303 τροποποιείται ως εξής:
            
                        1)
                     
                     
                        το άρθρο 5 παράγραφος 2 αντικαθίσταται από το ακόλουθο κείμενο:
                        
                           «2.   Η παρούσα απόφαση λήγει 48 μήνες μετά την ημερομηνία σύναψης της χρηματοδοτικής συμφωνίας μεταξύ της Επιτροπής και του ΟΑΧΟ που αναφέρεται στο άρθρο 3 παράγραφος 3 ή λήγει έξι μήνες μετά την έναρξη ισχύος της, εάν δεν έχει συναφθεί έως τότε τέτοια χρηματοδοτική συμφωνία.»,
                        
                     
                  
                        2)
                     
                     
                        το κείμενο του τμήματος 8 του παραρτήματος αντικαθίσταται από το ακόλουθο κείμενο:
                        «Εκτιμώμενη διάρκεια
                        Η διάρκεια του προγράμματος προβλέπεται να είναι 48 μήνες.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 9 Δεκεμβρίου 2019.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση (ΚΕΠΠΑ) 2017/2303 του Συμβουλίου, της 12ης Δεκεμβρίου 2017, προς στήριξη της συνέχισης της εφαρμογής της απόφασης 2118 (2013) του Συμβουλίου Ασφαλείας των Ηνωμένων Εθνών και της απόφασης EC-M-33/DEC.1 του Εκτελεστικού Συμβουλίου του ΟΑΧΟ σχετικά με την καταστροφή του χημικού οπλοστασίου της Συρίας, στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 329 της 13.12.2017, σ. 55).
         
            (2)  Απόφαση (ΚΕΠΠΑ) 2018/1943 του Συμβουλίου, της 10ης Δεκεμβρίου 2018, που τροποποιεί την απόφαση (ΚΕΠΠΑ) 2017/2303 προς στήριξη της συνέχισης της εφαρμογής της απόφασης 2118 (2013) του Συμβουλίου Ασφαλείας των Ηνωμένων Εθνών και της απόφασης EC-M-33/DEC.1 του Εκτελεστικού Συμβουλίου του ΟΑΧΟ σχετικά με την καταστροφή του χημικού οπλοστασίου της Συρίας, στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 314 της 11.12.2018, σ. 58).